**Қармақшы аудандық Қоғамдық кеңесі отырысының**

**ХАТТАМАСЫ**

**Жосалы кенті № 7 « 21 » желтоқсан 2023 жыл**

 **Сағат: 16.00**

**Өткізілген орны: Жосалы кенті әкімі аппаратының мәжіліс залы**

 **Төрағалық еткен:** Аудандық қоғамдық кеңес төрағасы Ә.Құлдүйсенов

**Қатысқандар**: Кеңес отырысына аудандық қоғамдық кеңес мүшелері, Қармақшы аудандық мәслихатының төрағасы Ә.Қошалақов, Қазақстан Республикасы Мемлекеттік қызмет істері агенттігінің Қызылорда облысы бойынша департаментінің Мемлекеттік қызмет көрсету басқармасының бас маманы Айтхожа Марат Исмадиярұлы **("ZOOM" платформасы арқылы онлайн қатысып отыр)**, Қармақшы ауданы III Интернационал ауылдық округінің әкімі Н.Сайымов, Қармақшы ауданы Жосалы ауылдық округінің әкімі Ә.Білжанов, үкіметтік емес ұйымдар жетекшілері, бұқаралық ақпарат құралдарының өкілдері.

**Күн тәртібі:**

 **1.** Қармақшы ауданының III Интернационал және Жосалы ауылдық округтері әкімі аппараттарының мемлекеттік қызметтерді көрсетуде, оның сапасын арттыруда атқарып жатырған жұмыстары және жергілікті атқарушы орган ретінде нәтижелі жұмыс жасаудағы есебі.

 Есеп берушілер: III Интернационал ауылдық округінің әкімі Н.Сайымов, Жосалы ауылдық округінің әкімі Ә.Білжанов

 **2.** «2024-2026 жылдарға арналған аудандық бюджет туралы» Қармақшы аудандық мәслихат шешімінің жобасы жайлы.

 Хабарламашы: Қармақшы аудандық экономика және қаржы бөлімінің басшысы Ж.Ниматулла.

 **3.** Қармақшы аудандық қоғамдық кеңесінің 2024 жылға арналған жұмыс жоспарын бекіту.

 Хабарламашы: Қармақшы аудандық қоғамдық кеңес төрағасы Ә.Құлдүйсенов.

**КҮН ТӘРТІБІНДЕГІ МӘСЕЛЕЛЕР БОЙЫНША ТЫҢДАЛДЫ:**

Күн тәртібіндегі мәселеге байланысты III Интернационал ауылдық округінің әкімі Н.Сайымов және Жосалы ауылдық округінің әкімі Ә.Білжанов «Қармақшы ауданы III Интернационал және Жосалы ауылдық округтері әкімі аппараттарының мемлекеттік қызметтерді көрсетуде, оның сапасын арттыруда атқарып жатырған жұмыстары және жергілікті атқарушы орган ретінде нәтижелі жұмыс жасаудағы есептерін» беріп, баяндама жасады.

 Кеңес отырысында Қармақшы аудандық экономика және қаржы бөлімінің басшысы Ж.Ниматулланың «2024-2026 жылдарға арналған аудандық бюджет туралы» Қармақшы аудандық мәслихатының шешім жобасы жайлы хабарламасы тыңдалды.

Жиын барысында Қармақшы аудандық қоғамдық кеңесінің төрағасы Ә.Құлдүйсенов Қармақшы аудандық қоғамдық кеңесінің 2024 жылға арналған жұмыс жоспарымен таныстырып, аталған жұмыс жоспары аудандық қоғамдық кеңес мүшелерімен талқыланды.

 **Күн тәртібіндегі мәселелерді тыңдап және талқылап Қармақшы ауданының қоғамдық кеңесі қарар қабылдады:**

1. Қармақшы ауданы III Интернационал және Жосалы ауылдық округтері әкімі аппараттарының мемлекеттік қызметтерді көрсетуде, оның сапасын арттыруда атқарып жатырған жұмыстары және жергілікті атқарушы орган ретінде нәтижелі жұмыс жасаудағы есептері қаперге алынсын.

1.1. III Интернационал ауылдық округінің әкімі Н.Сайымовтың аудандық қоғамдық кеңеске есеп беруде жеткілікті мән бермегені атап өтіліп, 2024 жылдың 17 қаңтарына 2023 жылдың қорытындысымен күн тәртібіндегі мәселеге байланысты аудандық қоғамдық кеңеске толық ақпарат беретін болсын.

2. Қармақшы аудандық экономика және қаржы бөлімінің басшысы Ж.Ниматулланың «2024-2026 жылдарға арналған аудандық бюджет туралы» Қармақшы аудандық мәслихатының шешім жобасы мақұлданып, келісім берілсін.

3. Қармақшы аудандық қоғамдық кеңесінің 2024 жылға арналған жұмыс жоспары бекітілсін.

**Төраға Ә.Құлдүйсенов**

 **Хатшы Б.Карибаев**